stanford-oval/wikipedia huggingface dataset:
נלס סמית'
קריירה פוליטית

בשנים 1919–1920 כיהן סמית' כחבר בבית הנבחרים של ויומינג. ב-1938 הוא נבחר כמושל ויומינג לאחר שהביס את המושל המכהן לסלי מילר.
ב-1942, כאשר עלתה הצעה שיפנים-אמריקאים יועברו לוויומינג, אמר סמית' למנהל רשות העברת האוכלוסין במלחמה (War Relocation Authority), מילטון ס. אייזנהאואר, "אם תביא את היפנים למדינתי, הם ייתלו על כל עץ".
בבחירות של 1942 נוצח סמית' על ידי מועמד המפלגה הדמוקרטית לסטר האנט.
שנותיו האחרונות

באותה שנה בה סיים את כהונתו כמושל, רכשו סמית' ושני שותפים חווה במחוז קרוק מתוך רכושו של מוזס אננברג. כיום החווה רשומה במרשם הלאומי של מקומות היסטוריים.
ב-1952, נעלמה נכדתו של סמית', קוני סמית' בת ה-10, כאשר שהתה במחנה קיץ בלייקוויל שבקונטיקט. סמית ובנו, אביה של קוני, קיבצו כל פרט מידע אפשרי כדי לאתר אותה, אך היא מעולם לא נמצאה.
נלס סמית' נפטר בעיר ספרפיש שבדקוטה הדרומית ב-5 ביולי 1976. הוא נטמן בבית הקברות גרין מאונטיין שבהורטון, ויומינג.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1777-1778.
הערות שוליים

↑  JUNKO YOSHIDA, Never Forget Your Courage, The Rafu Shimpo, 09/24/2020.
↑  Starr, Eileen; Guenin, Phyllis (1997). "National Register of Historic Places Registration Form: Ranch A". National Park Service.
↑  NF Ambery, Missing girl’s unsolved case draws theories, suspects, The Register Citizen, Aug 28, 2018.
| --- | --- |
בקרת זהויות :  GND: 1185506152  LCCN: no98108913  SNAC: w6rn6np9  VIAF: 9468221   WorldCat (עם VIAF): 9468221
משפחת מונסטר (סרט, 2022)

| --- | --- |

כרזת הסרט
 מבוסס על:  "משפחת מונסטר" מאת אלן ברנס וכריס הייוורד
 בימוי:  רוב זומבי 
 הופק בידי:  רוב זומבי
 תסריט:  רוב זומבי
 עריכה:  Vanick Moradian 
 שחקנים ראשיים:  ג'ף דניאל פיליפס שרי מון-זומבי דניאל רויבוק ריצ'רד ברייק סילבסטר מקוי
 מוזיקה:  Zeuss 
 צילום:  Zoran Popovic 
 מדינה:  ארצות הברית ארצות הברית
 חברת הפקה:  Universal 1440 Entertainment
 חברה מפיצה:  Peacock
 הקרנת בכורה:  2022
 משך הקרנה:  110 דק' 
 שפת הסרט:  אנגלית
 סוגה:  קומדיית אימה, סרט פנטזיה, סרט קומדיה שחורה 
 דף הסרט ב־IMDb
 
משפחת מונסטר (באנגלית: The Munsters) הוא סרט אימה קומי שחור, שנכתב, יופק ויבוים על ידי רוב זומבי על פי סדרת טלוויזיה באותו השם שנוצרה על ידי אלן ברנס וכריס הייוורד ושודרה בשנות ה-60. הסרט עלה סימולטנית לאקרנים בבתי הקולנוע ולשידור בשירות הזרמת המדיה "Peacock" בשנת 2022.
צוות השחקנים

ג'ף דניאל פיליפס – הרמן מונסטר, מפלץ דמוי-פרנקנשטיין והפטריארך של משפחת מונסטר.
שרי מון-זומבי – לילי מונסטר, ערפדה והמטריארכית של משפחת מונסטר.
דניאל רויבוק – סבא, ערפד ואביה הסרקסטי של לילי וחמיו של הרמן.
ריצ'רד ברייק – ד"ר הנרי אוגוסטוס וולפגנג
סילבסטר מקוי – איגור
חורחה גרסיה – פלופ
קתרין של – זויה קרופ
קסנדרה פיטרסון – ברברה קאר
די וואלאס – המנחה של "בוקר טוב טרנסילבניה"
ג'רמי וילר – מר גייטמן
תומאס בויקין – לסטר
רודריק היל – מר גודברי
מארק גריפית' – מר גרייבס
פאט פריסט
בוץ' פטריק
הפקה > פיתוח

במרץ 2021, דווח לראשונה על כך שהזמר והקולנוען רוב זומבי שוקד על פיתוח עיבוד קולנוע עלילתי לסדרת הטלוויזיה "משפחת מונסטר" ששודרה בשנות ה-60. באפריל 2021, אף נמסר כי הפרויקט יפותח ויופק כסרט בלעדי של שירות "Peacock", אך יופץ גם בבתי הקולנוע.
ביוני 2021, אישר זומבי רשמית כי סרטו העלילתי הבא יעסוק ב"משפחת מונסטר", כאשר היוצר ישמש כתסריטאי, במאי ומפיק במהלך העבודה על פיתוח והפקת הסרט. זומבי, שהצהיר על עצמו כמעריץ אדוק של סדרת הטלוויזיה, חשף כי הוא שקד על פיתוח סרט בזיכיון כבר למעלה מעשרים שנה. ביולי 2021, אשתו של זומבי, סינדי מון-זומבי, הצהירה כי הפקת הסרט נמצאת בשלב קדם ההפקה, וכי צוות ההפקה מחפש כעת אתרים לצילומים. בשלהי יולי, זומבי חשף כי עיצוב מראן החיצוני של הדמויות יהיה נאמן לסדרה המקורית, ושבמהלך ההפקה והצילומים ייעשה שימוש בהעתק מדויק של שכונת מוקינגבירד ליין ושל האחוזה המשפחתית של משפחת מונסטר, כפי שהוצגו בסדרה המקורית.
הפקה > ליהוק

ב-18 באוקטובר 2021, זומבי חשף רשמית כי להפקת הסרט לוהקו ג'ף דניאל פיליפס, אשתו, שרי מון-זומבי ודניאל רויבוק; איתם הוא שיתף פעולה בסרטיו הקודמים. לאורך שנת 2022, נמסר על ליהוקם של קתרין של, חורחה גרסיה, קסנדרה פיטרסון, די וואלאס, פאט פריסט, בוץ' פטריק, ג'רמי וילר ותומאס בויקין לצוות השחקנים.
הפקה > צילומים

צילומי הסרט החלו ב-9 בנובמבר 2021 בבודפשט, הונגריה.
הפצה

הסרט עתיד לעלות סימולטנית לאקרנים בבתי הקולנוע ולשידור כסרט בלעדי של שירות "Peacock" במהלך שנת 2022 בארצות הברית. בהתייחסו לסרטיו הקודמים שזכו לדירוג R, זומבי הכריז "לאלו מכם המשערים, תוהים ומניחים שהסרט יהיו מלוכלכך, אלים ומרושע... ובכן, אתם טועים, הסרט מדורג PG".
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | הצגת הטלוויזיה הטובה ביותר | משפחת מונסטר | מועמדות |  |
הערות שוליים

↑  Murphy, Charles (April 2021). "Exclusive: Rob Zombie Set to Helm 'The Munsters' Film for Universal". Murphy's Multiverse. Retrieved July 17, 2021.
↑  Miska, Brad (April 19, 2021). "Rob Zombie's 'The Munsters' Could Be a Peacock Exclusive (Rumor)". Bloody Disgusting. Retrieved July 17, 2021.
↑  Ferme, Antonio (June 7, 2021). "Rob Zombie Set to Direct 'The Munsters' Movie". Variety. Retrieved July 17, 2021.
↑  Welk, Brian (June 7, 2021). "Rob Zombie to Direct 'The Munsters' Movie Based on '60s Sitcom". the Wrap. Retrieved July 17, 2021.
↑  Barnhardt, Adam (July 2, 2021). "The Munsters: Sheri Moon Zombie Offers Status Update on Rob Zombie's Reboot". Comicbook.com. Retrieved July 17, 2021.
1 2  Shafer, Ellise (June 12, 2021). "Rob Zombie Reveals Blueprint for 'The Munsters' House in Upcoming Film". Variety. Retrieved July 13, 2021.
↑  Nelson, Jeff (July 14, 2021). "Rob Zombie Reveals The Munsters Wardrobe For Lily & Herman". Screen Rant. Retrieved July 17, 2021.
↑  Nelson, Jeff (July 15, 2021). "Rob Zombie Teases Grandpa Munster's New Look In The Munsters". Screen Rant. Retrieved July 17, 2021.
↑  Dick, Jeremy (July 19, 2021). "All of Mockingbird Lane Is Being Built for The Munsters, Rob Zombie Shares His Plans". Movieweb. Retrieved July 28, 2021.
↑  Tangcay, Jazz (October 18, 2021). "'The Munsters' First Look: Rob Zombie Shares the Cast in Costume in Front of the Iconic Mansion". Variety. Retrieved October 19, 2021.
↑  Devore, Britta. "'The Munsters': Jorge Garcia Joins Rob Zombie's Reboot Film as Floop". Collider. Retrieved June 9, 2022.
↑  Zinski, Dan (January 14, 2022). "The Munsters Image: Rob Zombie Reveals First Look At Catherine Schell's Character". Screen Rant. Retrieved June 9, 2022.
↑  Squires, John (March 11, 2022). "Rob Zombie Shares First Look at Cassandra Peterson in 'The Munsters' Movie!". Bloody Disgusting. Retrieved June 9, 2022.
↑  Korngut, Josh. "'The Munsters': Horror Icon Dee Wallace Joins The Cast Of Rob Zombie's Reboot!". Dread Central. Retrieved June 9, 2022.
↑  Korngut, Josh. "'The Munsters': Pat Priest—AKA Marilyn Munster—Is Reportedly Appearing In Rob Zombie's Reboot". Dread Central. Retrieved April 15, 2022.
↑  Long, Brandon. "Interview with Butch Patrick: Eddie Talks 'Munsters' & Rob Zombie's Upcoming Remake". SCIFI.radio. Retrieved June 9, 2022.
↑  Squires, John. "First Look at Jeremy Wheeler as Mr. Gateman in Rob Zombie's 'The Munsters'". Bloody Disgusting. Retrieved June 9, 2022.
↑  "RobZombieofficial - Instagram - April 25th post". Instagram. Retrieved June 9, 2022.
↑  Rob Zombie Shares Logo for His 'The Munsters' Film in New Set Image, Collider, ‏2021-11-09
↑  Earl, William (June 8, 2022). "'The Munsters' Teaser: Rob Zombie's Dark Remake Comes to Life With New Opening Credits". Variety. Retrieved June 9, 2022.
↑  Sharf, Zack (March 10, 2022). "Rob Zombie Says 'The Munsters' Reboot Is Rated PG: It's Not 'Dirty, Violent and Nasty'". Variety. Retrieved June 9, 2022.
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
משפט וספרות

משפט וספרות (באנגלית: Law and Literature) הוא תחום אקדמי צעיר יחסית, אך בעל שורשים עמוקים בתרבות ובהיסטוריה. תחום זה עוסק בעיון משולב בספרות ובמשפט, הנערך באמצעות מגוון שיטות ואופני התבוננות, שמטרתם להגיע לעבר תובנות ועמדות מורכבות יותר מאלה שניתן להגיע אליהן באמצעות חקר כל אחת משתי הדיסציפלינות בנפרד.
מאפיינים בסיסיים

את תחילת צמיחתו של העיסוק המודרני במשפט והספרות מסמן ספרו של ג'יימס בויד וייט "הדמיון המשפטי", שראה אור בשנת 1973. הספר, שבין היתר עומד על הדמיון בין קריאת הספרות ופרשנותה לבין חלק מהפעילות הפרשנית הכרוכה בחקר המשפט, עורר גל של תגובות ופרסומים, והיווה מאיץ משמעותי להתפתחות תחום המשפט והספרות.
כעולה משמו, אפיונו הראשוני של תחום המשפט והספרות הוא בין-תחומיות. מחקר בין-תחומי הוא חלק ממגמה כללית הרווחת היום – שקיעת דיסציפלינות אוטונומיות, והכרה בהשקה הקיימת בין תחומים רבים של ידע אנושי ובתועלת שעשויה להפיק גישה התרה אחר שטחי השקה בין תחומי-דעת. לרוב, מתאפיין המחקר הבין-תחומי, בתחום המשפטי, בנכונות לברר שאלות המזוהות כמשפטיות באמצעות שימוש במושגים הלקוחים מדיסציפלינה שונה. לצורך כך, עושה החוקר הבין-תחומי, בדרך-כלל, שימוש בתאוריה מרכזית אחת הנוגעת לתחום האחר, ואותה הוא מבקש ליישם במשפט. כך, למשל, עיסוק במשפט וכלכלה משמעו יישום תאוריות כלכליות על שאלות משפטיות, מתוך מטרה להגיע לתשובות ברורות. בהתאם לכך, הקשר בין כלכלה למשפט זורם לרוב בכיוון אחד – מהתאוריה הכלכלית לעבר יישומה על המשפט. לעומת זאת, בתחום המשפט והספרות קשה להצביע על תאוריה מרכזית "ספרותית" אחת שהיא בת-יישום לגבי המשפט כולו, ואף לא על "כיוון זרימה" אחד. כמו כן, תורת המשפט והספרות אינה מציעה תשובות שיש להן השלכה מיידית על הנורמות המשפטיות, בדומה, למשל, לתורת המשפט והכלכלה. היא עשויה אמנם לתרום לשינוין או לשינויים בפרשנותן של הנורמות, אולם זאת, בדרך-כלל, כתוצאה של תהליכים העשויים להיות ממושכים. מטעמים אלה, קשה לקשור לתחום המשפט והספרות הגדרה חדת-גבולות, בעלת אופי מעשי ברור ומיידי. הקושי האמור אף גובר בשל הגיוון הרב הן בזיקות ובקשרים שבין המשפט לספרות, והן בשל גיוון המטרות שאותן מבקשים להשיג העוסקות והעוסקים בחקר הזיקות הללו.
כך, למשל, בעבור אחדים, הספרות מסייעת לחשיפת הפוליטיקה שביסודו של המשפט, ומטרתו העיקרית של השימוש בספרות היא פיתוחן של אלטרנטיביות שיביאו לשינויים במשפט, בהתאם לאידאולוגיה רצויה. בעבור אחרים משפט וספרות הוא כלי המאפשר להם להציג ולפתח משנה מוסרית-משפטית מסוימת. יש העומדים על ערכם של תורת הספרות או של מודלים ספרותיים לצורך גיבוש תפיסות של פרשנות המשפט. יש המדגישים את ערכו ה"חינוכי" של תחום המשפט והספרות, ככלי שיאפשר למשפטנים וללא-משפטנים להיטיב להבין את הקשרים ואת היחסים המורכבים בין המשפט לבין טבע האדם, ולסייע ביצירת אקלים של צמיחה מוסרית ושל ערכיות הומניסטית בשיח המשפטי.
הלכה ואגדה כמשפט וספרות

אחת הדרכים המרתקות שבהן מתבטאת הזרימה ההדדית בין המשפט לספרות מיוצגת בצירוף הלכה ואגדה. ההלכה היא היסוד הנורמטיבי, המקביל למשפט. זהו היסוד בעל הכוח המחייב, הבא להסדיר גם את היחסים שבין אדם לחברו, וגם את המצוות שבין אדם למקום. האגדה היא היסוד הנאראטיבי, המקביל לספרות. וכמו הספרות, היא מגוונת מאוד. יש בה פירושים למקרא, סיפורים על חכמים ותלמידיהם, משלים ומאמרי מוסר, דברי הגות ותוכחה, תפילות, סיפורי עם וגם בדיחות, גוזמאות, הרהורים בענייני מדע ועוד. באגדה אין כדי לחייב, אלא לכל היותר כדי להציע או להמליץ, וכל אדם יתייחס אליה כראות עיניו. שלא כמו ההלכה, שהיא בעלת אופי כללי ואובייקטיבי והיא נסמכת על הריאליה, האגדה, כמו הספרות, היא בעלת אופי אפיזודלי וסובייקטיבי, והיא קשורה לתחום האינטואיטיבי והאמוציונלי.
באמצעות האגדה מתחברת ההלכה למארג של הוויה אנושית המצוי תמיד ברקע הדברים. ההלכה ממקדת את הנדרשים אליה במקטעים מתוך המארג הזה. למעשה, מבטאת תופעת ההלכה ואגדה, כמו תופעת המשפט וספרות, את הצורך בכינון ערוץ זרימה בין שתי מערכות שיח. האגדה יוצרת קשר חי ודינמי בין המערכת הסגורה של ההלכה ובין המרחב הפתוח המקיף אותה. בכך היא מעניקה למערכת ההלכה ממד מתקן של פתיחות. בין היתר עושה זאת האגדה באמצעות שימוש בנרטיב. לעיתים קרובות נלווה אל הכלל ההלכתי סיפור הנקשר אליו, מסביר אותו, מבקר אותו או אפילו חותר תחתיו. הסיפור מייצג דינמיות ודמיון ואפשרות מתמדת לשיח ביקורתי ושינוי.
הצירוף הלכה-אגדה, על כל מה שהוא מייצג, בולט בעָצמתו גם היום, אלפי שנים לאחר שנתגבש. זהו אחד מגלגוליה המרתקים של הזרימה המתמדת של ערוצי המשפט והספרות, והוא עשוי לשמש מקור השראה חשוב המעמיד על האפשרויות המגוונות הטמונות בשילוב שבין משפט לספרות.
הקשר בין ההלכה והאגדה נידון עוד בספרות התורנית עצמה. בין בדיון על שילוב הלכה ואגדה ובאופן כללי על היחסים הראויים בין התחומים.
משפט וספרות בעידן דיגיטלי

העידן הדיגיטלי מציב אתגר מיוחד גם בפני המשפט וגם בפני הספרות, וכנגזר מכך המחקר הבינתחומי של משפט וספרות מוצא עצמו היום במצב של חיפוש דרך.
הטכנולוגיה הדיגיטלית משנה את אורחותינו, את האופן שבו אנו תופסים את המציאות, חווים אותה ומתארים אותה, ואת דרכי התקשורת עם הזולת. כליה המסורתיים של הספרות, ובהם פואטיקה מובנית ומוקפדת, הופכים בהדרגה למיותרים. הספרות אינה נעלמת, אך בהדרגה משנה פניה והופכת לתופעה שונה מזו שידענו בעבר. הסביבה הדיגיטלית, האינטראקטיבית, חותרת תחת מושגי הזמן, המרחב והמבנה ששירתו אותנו עד כה, וממירה אותן בתפיסות חליפיות, ההולמות את המציאות הטכנולוגית החדשה.
גם המשפט משתנה עם חדירת הדיגיטציה לתחומו. שתי מגמות מצטיירות בהקשר זה. האחת היא מגמת ה"דיגיטציה של המשפט", הניסיון "להוליך" מגוון רחב ככל הניתן של פעילות משפטית לעבר המחוזות הדיגיטליים, תוך הפיכת האמצעים הישנים, ה"אנלוגיים" באופיים, למיותרים. המגמה השנייה, "מישפוט הדיגיטלי", מכוונת להחיל על המציאות הדיגיטלית את התפיסות המשפטית הקיימות, ובאמצעותן להסדיר את הנזקק להסדר.
גם המשפט והספרות הם שחקנים מרכזיים בזירות בהן מעובדות השפעות ההתפתחויות הטכנולוגיות על חיינו, ובהן מתרקמות ההתאמות הנדרשות לצורך תפקוד חברתי ותרבותי מיטבי. פרדיגמת המשפט לצד ספרות עשויה לסייע במשימה מורכבת זו, בהעלותה לקדמת הבמה את הרעיון הפואטי. מודעות לאופן שבו מנגנונים פואטיים מתפקדים או כושלים מלתפקד עשויה לתרום תובנה משמעותית לצורך הבנת מהלכן של התמורות והאופן שבו יש להתמודד עמן.
האם ניתן יהיה לשמור על ייחודיות המבעים המשפטיים בסביבה דיגיטלית? האם ישמור ההליך המשפטי על מעמדו המיוחד? האם ימשיכו המבנים הנרטיביים המוכרים לנו לתפקד בסביבה רוויית דימויים המתחלפים במהירות ותופסים חלק הולך וגדל מתשומת הלב והקשב שלנו? האם מילים יוחלפו בדימויים ויזואליים גם בשדה המשפט?
אלה מקצת מהשאלות שמודעות פואטית עשויה לסייע בפתרונן. שיח המשפט לצד ספרות הוא לפיכך אחד המפתחות החשובים ליצירת משמעות בעידן הדיגיטלי.
לקריאה נוספת

שולמית אלמוג, משפט וספרות, הוצאת נבו, 2000.
שולמית אלמוג, משפט וספרות בעידן דיגיטלי הוצאת נבו, 2007.
עירית נגבי, סיפורי אונס בבית המשפט - ניתוח נרטיבי של פסקי דין, רסלינג, 2009.
נילי כהן, משפטים ומילים - החיים בין משפט לספרות, ידיעות ספרים, 2022.
מרתה ק. נוסבאום (תרגום: מיכאל שקודניקוב), צדק פואטי - הדמיון הספרותי והחיים הציבוריים, הוצאת הספרים של אוניברסיטת חיפה/ספרית מעריב, 2003.
דניאל פרידמן, "המשפט בספרות", בתוך: עופר גרוסקופף ושי לביא (עורכים), משפט, תרבות וספר: ספר נילי כהן, ההוצאה לאור ע"ש חיים רובין, אוניברסיטת תל אביב, 2017
חנן מלצר, "על משפט, ספרות ושיפוט", בתוך: עופר גרוסקופף ושי לביא (עורכים), משפט, תרבות וספר: ספר נילי כהן, ההוצאה לאור ע"ש חיים רובין, אוניברסיטת תל אביב, 2017
Torres, Oscar Enrique (coord.), Derecho & Literarura. El derecho en la literatura, México, Editorial Libitum, 2017.
הערות שוליים

↑  James Boyd White, The Legal Imagination, Little, Brown, Boston 1973
↑  Ronald Dworkin, Law's Empire Harvard University Press, Cambridge, Mass., 1986, 228-239
↑  Ronald Dworkin, “The Moral Reading of the Constitution”, The New York Review, 21.3.1996
↑  שולמית אלמוג, משפט וספרות בעידן דיגיטלי (נבו, 2007), פרק שני
↑  Shulamit Almog, “Literature Alongside Law as a Contemporary Paradigm,”   Cultural Dynamics 13 (2001), 53
↑  כך כותב מילר: 	
... ethical judgment and command is a necessary feature of human language. We cannot help making judgments of right and wrong, commanding others to act according to those judgments, condemning them for not doing so, responding ourselves to an ethical demand that will not be the less categorical and imperative for not coming from some transcendent extra-linguistic “law”
J.H. Miller The Ethics of Reading (New York 1987)46
. מילר מתייחס לחיבורו של פול דה מן:
(P. de Man Allegories of Reading (New Haven 1979.
↑  לתיאור המורכבות התרבותית של הצירוף הלכה ואגדה, ראו: ציפורה כגן, הלכה ואגדה כצופן של ספרות (מוסד ביאליק, ירושלים תשמ"ח); לקשרים בין הלכה ואגדה לבין משפט וספרות, ראו: שולמית אלמוג, "משפט וספרות, הלכה ואגדה" מחקרי משפט יג(2) (תשנ"ו-תשנ"ז) 413.
↑  ראו: שולמית אלמוג, משפט וספרות בעידן דיגיטלי (נבו, 2007), 72-84.
| --- | --- |
בקרת זהויות :  NLI: 987007558157705171  LCCN: sh85075297  NARA: 10636758  NKC: ph381218 
פורשיה ושיילוק, ציור של תומאס סאלי על פי מחזהו של ויליאם שקספיר, "הסוחר מוונציה", שבו תופס המשפט מקום מרכזי
נבחרת הודו בכדורסל

| --- | --- |
הודו
 מידע כללי
 התאחדות:  התאחדות הכדורסל ההודית
 הצטרפות:  1936
 השתייכות:  פיב"א אסיה
 דירוג פיב"א (10 באוגוסט 2024):  76       ‎+6‏
  - ניקוד פיב"א:  123.0
 מאמן:  זוראן וישיץ'
 
 המשחקים האולימפיים
 הופעות:  1 (הראשונה ב-1980)
 ההישג הטוב:  מקום 12 (1980)
 אליפות אסיה בכדורסל
 הופעות:  26 (הראשונה ב-1965)
 ההישג הטוב:  מקום רביעי (1975)
 
נבחרת הודו בכדורסל היא נבחרת הכדורסל הלאומית של הודו. הנבחרת מנוהלת על ידי התאחדות הכדורסל ההודית. הדירוג הנוכחי של נבחרת הודו ברשימת הדירוג של פיב"א לנבחרות גברים, הוא המקום ה-76 בעולם, נכון ל-10 באוגוסט 2024, עלייה של 6 מקומות לעומת דירוג קודם.
נבחרת הודו נחשבת לנבחרת בינונית באסיה ולא הגיעה להישגים משמעותיים. הישג השיא שלה באליפות אסיה בכדורסל הוא המקום הרביעי בשנת 1975. הנבחרת העפילה פעם אחת למשחקים האולימפיים בשנת 1980 וסיימה במקום ה-12 והאחרון. נבחרת הודו מעולם לא השתתפה באליפות העולם בכדורסל.
כל אליפות העולם בכדורסל

1950 עד 2023 - לא העפילה
כל המשחקים האולימפיים

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
גרמניה הנאצית 1936: לא העפילה
בריטניה 1948: לא העפילה
פינלנד 1952: לא העפילה
אוסטרליה 1956: לא העפילה
איטליה 1960: לא העפילה
יפן 1964: לא העפילה
מקסיקו 1968: לא העפילה
גרמניה המערבית 1972: לא העפילה
קנדה 1976: לא העפילה
| ברית המועצות 1980 | מקום 12 | 7 | 0 | 7 |
ארצות הברית 1984: לא העפילה
קוריאה הדרומית 1988: לא העפילה
ספרד 1992: לא העפילה
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
ברזיל 2016: לא העפילה
יפן 2020: לא העפילה
צרפת 2024: לא העפילה
ארצות הברית 2028: 
| סך הכל | הופעה אחת | 7 | 0 | 7 |
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
הפיליפינים 1960: לא השתתפה
טאיוואן 1963: לא השתתפה
| מלזיה 1965 | מקום שביעי | 7 | 4 | 3 |
| קוריאה הדרומית 1967 | מקום שישי | 9 | 5 | 4 |
| תאילנד 1969 | מקום חמישי | 8 | 4 | 4 |
| יפן 1971 | מקום שישי | 8 | 3 | 5 |
| הפיליפינים 1973 | מקום שישי | 10 | 3 | 7 |
| תאילנד 1975 | מקום רביעי | 8 | 5 | 3 |
| מלזיה 1977 | מקום שביעי | 9 | 7 | 2 |
| יפן 1979 | מקום חמישי | 7 | 3 | 4 |
| הודו 1981 | מקום חמישי | 7 | 3 | 4 |
| הונג קונג 1983 | מקום שישי | 5 | 2 | 3 |
| מלזיה 1985 | מקום עשירי | 6 | 3 | 3 |
| תאילנד 1987 | מקום שישי | 7 | 2 | 5 |
| הרפובליקה העממית של סין 1989 | מקום שישי | 6 | 2 | 4 |
| יפן 1991 | מקום 13 | 7 | 2 | 5 |
אינדונזיה 1993: לא השתתפה
| קוריאה הדרומית 1995 | מקום 13 | 8 | 4 | 4 |
| ערב הסעודית 1997 | מקום 11 | 6 | 3 | 3 |
יפן 1999: לא השתתפה
| הרפובליקה העממית של סין 2001 | מקום שמיני | 6 | 1 | 5 |
| הרפובליקה העממית של סין 2003 | מקום שמיני | 7 | 2 | 5 |
| קטר (מדינה) 2005 | מקום 12 | 7 | 3 | 4 |
| יפן 2007 | מקום 15 | 7 | 2 | 5 |
| הרפובליקה העממית של סין 2009 | מקום 13 | 5 | 2 | 3 |
| הרפובליקה העממית של סין 2011 | מקום 14 | 5 | 1 | 4 |
| הפיליפינים 2013 | מקום 11 | 8 | 2 | 6 |
| הרפובליקה העממית של סין 2015 | מקום שמיני | 9 | 3 | 6 |
| לבנון 2017 | מקום 14 | 3 | 0 | 3 |
| אינדונזיה 2022 | מקום 16 | 3 | 0 | 3 |
ערב הסעודית 2025: 
| סך הכל | 26 הופעות | 178 | 71 | 107 |
הערות שוליים

↑  דירוג לנבחרות לאומיות גברים באתר פיב"א
נאד הדמעות

| --- | --- |

שער המהדורה העברית  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 איורים:  אבל פן
 שפת המקור:  עברית / גרמנית / אנגלית
 סוגה:  אלבום הדפסים
 נושא:  פרעות קישינב 
 הוצאה
 הוצאה:  בית הנכות בצלאל 
 תאריך הוצאה:  1926
 מספר עמודים:  24 לוחות
 קישורים חיצוניים
 הספרייה הלאומית:  990022864030205171
 
"נאד הדמעות" (בגרמנית: Der Traenen Krug; באנגלית: The Tear Jug) היא סדרה של 46 רישומים שיצר הצייר אבל פן בשנת 1916. בשנת 1926 ראה אור אלבום הדפסים ובו רישומים מתוך הסדרה.
תיאור

24 הדפסי האבן של האלבום "נאד הדמעות", הודפסו על גבי גיליונות בגובה של 30 ס"מ וברוחב של 22.5 ס"מ. הם נאגדו בתיקיה ועלייה הודפס שם הסדרה וחתימתו של פן. לצד מהדורה בשפה העברית, הודפסה גם מהדורות בשפה הגרמנית והאנגלית. חלק מן ההדפסים הודפסו בצבע דפוס שחור, וחלקם בספיה.
העבודות נושאות אופי ריאליסטי, הנשען על בחירתו של פן בנקודת מבט גבוהה לתיאור הדמויות, ובחירה לתיאור של עצמים המסתירים חלק מן המתרחש. אלו מעניקים לעבודות אופי צילומי. דוגמה לכך ניתן למצוא בהדפס "אם המשפחה", המציג משפחה הנוהגת עגלה רתומה לסוס ועליה רכושה.
לצד הריאליזם, מודגשת בעבודות נימה פאתטית לנושא. אחד ההדפסים, לדוגמה, מציג תיאור של אשה מתה ותינוקה צמוד לשדה. דימוי זה לקוח מן השורה "וּמַעֲשֶׂה בְּתִינוֹק שֶׁנִּמְצָא בְּצַד אִמּוֹ הַמְדֻקָּרָה כְּשֶׁהוּא יָשֵׁן וּבְפִיו פִּטְמַת שָׁדָהּ הַקָּרָה" שבפואמה ב"בעיר ההריגה" של ביאליק. פן מציג את האישה בהקצרה חריפה. ראשה מטושטש. גם בהדפס "האחרונים", בו נוצר פער שבין המישור הקדמי, בו מתוארות הדמויות, לבין המישור האחורי, המכיל תיאור פרספקטיבי של הרחוב.
גדעון עפרת ראה ברישומים ביטוי לניסיון הישראלי להתקרבות אל "ציור היסטורי" בייצוג של גירושים והגליות. גם יגאל צלמונה קשר בינם לבין ציורי "פרעות והגליות" של אמנים יהודים כשמואל הירשנברג ומאוריצי מיניקובסקי (Minkowski) ואחרים.
הערות שוליים

1 2  ראו: גדעון עפרת, אבל פן מלווה את שיירת הסבל - מקישינוב עד גירוש 1916, באתר הארץ, 19 בנובמבר 2003
↑  מצוטט בתוך: גדעון עפרת, אבל פן מלווה את שיירת הסבל - מקישינוב עד גירוש 1916, באתר הארץ, 19 בנובמבר 2003
↑  ראו: Reception of Artist, שיקגו סנטינל, 19 בדצמבר 1919
↑  ראו: Marcus Fechheimer, שיקגו סנטינל, 17 בספטמבר 1920; וגם: תערוכת בצלאל, הארץ, 15 באפריל 1924
↑  ראו: ב. עובדיה, תערוכת "בצלאל", דואר היום, 17 באפריל 1924
↑  ראו: גדעון עפרת, 2 ביוני 1925, באתר המחסן של גדעון עפרת, 24 ביולי 2011
↑  ראו: בבית הנכאת הלאומי בצלאל, דבר, 2 ביולי 1925. בפברואר 1926 הוחזרו הרישומים לתצוגה. ראו: ב"בצלאל", הארץ, 15 בפברואר 1926
↑  ראו: בבית הנכאת "בצלאל", דבר, 21 באפריל 1925
↑  ראו: Sir John and Lady Chancellorat the Pann Exhibittion, פלסטיין בולטין, 24 באפריל 1929
↑  ראו: שילה-כהן, נורית (עורכת), "בצלאל" של שץ, 1903-1929, מוזיאון ישראל, ירושלים, תשמ"ג, עמ' 195
↑  ראו: עפרת, גדעון, אמנות, זיכרון, דימוי, באתר המחסן של גדעון עפרת, 19 בפברואר 2014
נבחרת הולנד בכדורגל חופים

הנבחרת הלאומית של הולנד בכדורגל חופים מייצגת את הולנד בתחרויות כדורגל חופים בינלאומיות ונמצאת בפיקוחה של התאחדות הכדורגל ההולנדית.
הסגל הנוכחי

סגל נכון ליולי 2016
מאמן: איטליה מתיאו מארוצ'י
הסגל הנוכחי > צוות מקצועי

עוזר טכני: רואל ליפדן
מנהל הקבוצה: דני דה יונג
שיא תחרותי > מוקדמות גביע העולם בכדורגל חופים (אופ"א)

| מאזן מוקדמות גביע העולם בכדורגל חופים> שנה | מאזן מוקדמות גביע העולם בכדורגל חופים> סיבוב | מאזן מוקדמות גביע העולם בכדורגל חופים> משחקים | מאזן מוקדמות גביע העולם בכדורגל חופים> ניצחונות | מאזן מוקדמות גביע העולם בכדורגל חופים> ניצחונות בהארכה | מאזן מוקדמות גביע העולם בכדורגל חופים> ניצחונות בפנדלים | מאזן מוקדמות גביע העולם בכדורגל חופים> הפסדים | מאזן מוקדמות גביע העולם בכדורגל חופים> שערי זכות | מאזן מוקדמות גביע העולם בכדורגל חופים> שערי חובה | מאזן מוקדמות גביע העולם בכדורגל חופים> הפרש שערים | מאזן מוקדמות גביע העולם בכדורגל חופים> נקודות |
| --- | --- | --- | --- | --- | --- | --- | --- | --- | --- | --- |
| ספרד 2008 | - | 3 | 0 | 0 | 1 | 2 | 10 | 13 | 3- | 1 |
| ספרד 2009 | - | 4 | 2 | 0 | 0 | 2 | 16 | 17 | 1- | 6 |
| איטליה 2011 | - | 4 | 2 | 0 | 0 | 2 | 12 | 17 | 5- | 6 |
| רוסיה 2013 | - | 8 | 5 | 0 | 1 | 2 | 31 | 24 | 7+ | 16 |
איטליה 2015: -
| איטליה 2017 | - | 3 | 1 | 0 | 0 | 2 | 4 | 17 | 13- | 3 |
רוסיה 2019: -
| סך הכל | 5/7 | 22 | 10 | 0 | 2 | 10 | 73 | 88 | 15- | 32 |
הישגים

גביע העולם בכדורגל חופים
מקום שמיני (1): 1995
אליפות אירופה בכדורגל חופים
סגנית (1): 2008
הערות שוליים

↑  הנבחרת חוזרת לפעולה לאחר שנתיים היעדרות